Nafarroako Parlamentuko Mahaiak, 2021eko otsailaren 15ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Iñaki Iriarte López jaunak aurkezturiko galdera, terrorismo abertzale sozialistarekin zerikusia duen memoria-guneak onesteari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko otsailaren 15ean

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen Iñaki Iriarte López jaunak, Legebiltzarreko Erregelamenduan ezarritakoaren babesean, honako galdera hau aurkezten dio Herritarrekiko Harremanetako kontseilariari, idatziz erantzun dezan:

Herritarrekiko Harremanetako Departamentuak ba al du asmorik terrorismo abertzale sozialistarekin zerikusia (ETA V, ETA PM, CCAA, kale borroka eta abar) duen memoria-guneren bat erabakitzeko? Zer tokitan? Gutxi gorabehera zer datatan erabakiko dela uste da?

Iruñean, 2021eko otsailaren 9an

Foru parlamentaria: Iñaki Iriarte López